Jahtuk sha n jo ai simai nkau
几种错误的食物搭配 致使食物失去营养价
1. Gaubong hte nohpu hpro (Dufu) gayau
Nohpu hpro ko na gai hte gaubong ko na zhauson go, jom gahkyin hkat jang nsam hpro ai htung rong rai__Zhauson-gai byin tai mat sai majo, masha hkum hkrang gai jashon la na hpe shayak kau sai.
2. Hpa-lap hte udi shadu
Hpa-lap ko hpa-lap hkup rong ai hta lai nna, ruson rai jahkai mung no rong ai, arai ndai ni go udi ko na hpri hte jom gahkyin hkat jang, shat kan hpe gasheng hkra wa chye ai hta n-ga, rin mani jashon la na matu mung shayak kau sai.
3. Udi gangau ko sishum bang
Udi hta go sishum hte bung ai guanson lo lo rong ai, dai majo udi gangau ai shaloi sishum bang sa yi nga jang, gaga lai rai n mu wa lu ai hta n-ga, ami na mu bat pyi mat mat sai.
4. Hkranghkyi pot hte hulobu hkranghkyi gayau shadu sha
Hkrang hkyi pot ko go wuisinsu C lo lo rong ai, rai yang hulobu hkranghkyi ko rong ai mui go, hkranghkyi pot ko na wuisinsu C hpe jahten kau ya chye nga ai. Hkranghkyi pot hte hulobu hkranghkyi hpe galang ta gayau shadu sha sa yi nga jang, hkranghkyi pot ko na wuisinsu C ma hkra jahten kau hkrum sai. Dai hta n-ga, gaga wusinsu C rong ai simai ni hte gayau shadu sha yang mung, hulobu hkranghkyi go dai wuisinsu C hpe jahten kau ya chyalu sha re. Bai nna saga si, kahkum si re hta mung hulobu hkranghkyi ko na zon re mui rong shajang ai.
5. Panglai sha hpa hte namsi galang ta sha
Panglai sha hpa ko na nga, hkatsu, panglai makrat re hta, danbeji hte gai re lu sha dat n-gun lo lo rong ai, lama ruson rong ai namsi hte gayau sha jang go, danbeji a lusha dat n-gun shagrit shayom kau ya sai, dai hta n-ga panglai sha hpa ko na gai hte ruson jom hkrum jang rin mani la yak ai arai byin tai wa chye ai, arai ndai go shat kan gasheng hkra ya nna n nga ngon wa nhtom, masha hpe kan machyi, madon, kro galau re masa shapro dat ya chye nga ai. Roson grau lo rong ai namsi go sabyin si gaba, sabyi si, hkainu si, makok si re ni re. Dai majo namsi ndai ni hpe panglai sha hpa hte galang ta n mai sha ai, hkying hkum lahkong din ai hpang she mai sha ai.
6. Nga chyu hte makchyok si
Nga chyu sha no lu ngut yang makchyok si bai sha dat sa yi nga jang, nga chyu ko na danbeji go makchyok si ko na si hkri, wuisinsu C hte shong hkrum hkat nna atong rai ge rong mat nna, rin mani jashon la yak mat sai, dai hta lai nna masha hpe kan chyabung, kan machyi, kan mase mung no rai wa shangun nga ai.
7. Chyaru hte hulobu hkranghkyi galang ta sha
Laksan ninghkring ni shadum jahprang dat ai: Chyaru hte hulobu hkranghkyi hpe galang ta sha yang grai hprit hpa re. Mahtang hulobu hkranghkyi ko na Bhulobu su hte chyaru machyan galang ta masha hkum hkrang gata de shang wa jang, sinko ningtuk rai wa byin tai mat nna, sin ana ok wa chye ai. Grau nna go hulobu hkranghkyi ntsin lu ngut ai hpang njang chyaru n mai lu ai.
8. Shan sha ai shaloi hpa-lap lu
Masha nkau go shan, hkatsu chyahkan re danbeji tso ai sha hpa sha ai hpang gade n na yang, hpa-lap bai lu dat rai ma ai, shanhte go dai hpe shat rin garum ai hku myit la ma ai. Hkrak tsun ga nga jang, hpa-lap ko na ruson sumpum sumpam hte danbeji jom hkrum gahkyin jang, gang ginchyup rai roson danmunji byin tai wa nna, pu shamu ai lanyan kau shangun sai, shing rai jang hkyi maza go pu ko rong na nga nna, kan sa yak mat sai hte rau, ningtuk rai hte ginsa ana shabyin rai hpe masha hkum hkrang de jashon la na ginjang mung lo wa sai.
JINGHPO LAIKA
U hkyi hpro ana tsi ladat
Wa gasha yo rem yang “Ladat 3”galo du ra ai
Kahkum si a akyu Nang sha yu jang chye sai
Shiga masa
Sumla shiga
图片新闻
Shuili myu Jinghpo Wunpong htunghking hpung ni Jinghpo laika sharai ginrat zuphpong hpo lai wa sai
瑞丽市景颇文蚌协会举办景颇文字
Sumla shiga
图片新闻
Hu Hkyi Li anhte mungdo ko Sung Hkyin Lin akyu htam ja sut garum go maden ai mu lam wa jep dup hkom u ai
胡启立调研我州宋庆龄基金援建项
Sumla shiga
图片新闻
Htaihpyin gat mare mung shawa hpyen la ni nnangnon tsin-yam hkye awai ma ai
太平镇民兵积极参与抗震救灾
kac_Latn zho_Hans kac_Latn kac_Latn kac_Latn kac_Latn mri_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn hau_Latn kac_Latn zho_Hans kac_Latn yue_Hant kac_Latn zho_Hans kac_Latn zho_Hans kac_Latn zho_Hans kac_Latn zho_Hans